武滿徹

武滿徹係日本20世紀古典音樂作曲家。

早年 
武滿徹1930年喺東京出世，一個月後隨家人移居中國大連，之後又返日本。細個時因為被徵兵而冇接受完整教育，佢喺軍中對西方古典音樂開始發生興趣。日本戰敗後佢為美軍工作，呢個又令佢有機會聽到古典音樂。佢幾乎冇接受過正規嘅音樂教育，而幾乎全靠自學作曲。1951年創建「實驗工房」。

成名 
20世紀50年代末，作曲家斯特拉文斯基訪問日本，當時NHK電台揀咗一啲日本作品播放畀佢聽，工作人員由於失誤，將原本唔喺計劃之內嘅武滿徹嘅弦樂《安魂曲》播咗出嚟，斯特拉文斯基聽到之後堅持要聽嗮成隻曲，並認為呢個係一首傑出嘅作品，重請武滿徹一齊去食嘢。自此，武滿徹開始成為日本最著名嘅作曲家之一。

音樂創作 
武滿徹嘅音樂受到多方面影響，例如具體音樂同電子音樂，德彪西同梅西安嘅風格，爵士樂，同埋音色音樂等，佢都深受日本傳統音樂嘅影響，有啲作品用咗民族樂器。佢嘅作品基本上都係慢速度嘅，充滿東方哲學嘅韻味。佢嘅創作以器樂曲為主，管弦樂作品效果相當獨特，亦有一啲作品涉及到電子音樂嘅技術，同時佢都作咗好多電影配樂，著名嘅包括黑澤明嘅《亂》。

古典音樂作曲家一覽

解 

日本作曲家
日本電影金像獎最佳音樂獎得主